CELEX: C2006/022/06
Language: da
Date: 2006-01-28 00:00:00
Title: Sag C-379/05: Anmodning om præjudiciel afgørelse forelagt ved kendelse afsagt den  21. september 2005  af Gerechtshof te Amsterdam i sagen Amurta S.G.P.S. mod Inspecteur van de Belastingsdienst, Amsterdam

28.1.2006   
            
            
               DA
            
            
               Den Europæiske Unions Tidende
            
            
               C 22/3
            
         Anmodning om præjudiciel afgørelse forelagt ved kendelse afsagt den 21. september 2005 af Gerechtshof te Amsterdam i sagen Amurta S.G.P.S. mod Inspecteur van de Belastingsdienst, Amsterdam
   (Sag C-379/05)
   (2006/C 22/06)
   Processprog: nederlandsk
   Ved kendelse afsagt den 21. september 2005, indgået til Domstolens Justitskontor den 17. oktober 2005, har Gerechtshof te Amsterdam i sagen Amurta S.G.P.S. mod Inspecteur van de Belastingsdienst, Amsterdam, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er fritagelsen i artikel 4 i Wet op de dividendenbelasting 1965 som beskrevet i denne kendelses punkt 5.3. — 5.5., sammenholdt med fritagelsen i lovens artikel 4a, i overensstemmelse med EF-traktatens bestemmelser om den frie bevægelighed for kapital (artikel 56 EF — 58 EF, tidligere traktatens artikel 73B-73D), for så vidt som denne fritagelse kun finder anvendelse på udbytteudlodninger til aktionærer, der er selskabsskattepligtige i Nederlandene, eller til udenlandske aktionærer, der har et fast driftssted i Nederlandene, i hvis formue aktierne indgår, og på hvilke udlodninger moderselskabsfritagelsen i artikel 13 i Wet op de Vennootschapsbelasting 1969 finder anvendelse?
            
         
               2)
            
            
               Er det for besvarelsen af det første spørgsmål af relevans, om bopælsstaten for den udenlandske aktionær eller det udenlandske selskab, hvorpå fritagelsen i lovens artikel 4 ikke finder anvendelse, indrømmer aktionæren eller selskabet fuld godtgørelse (full credit) for den i Nederlandene betalte udbytteskat?